cyanic-selkie/wikianc huggingface dataset:
ரீட் ஆணையம்
ரீட் ஆணையத்தின் அறிக்கை ஆய்வு
ரீட் ஆணையத்தின் அறிக்கை 11 பிப்ரவரி 1957-இல் தயாரித்து முடிக்கப்பட்டது. அதன் பின்னர் பிரித்தானிய அரசாங்கத்தால் நியமிக்கப்பட்ட ஒரு பணிக்குழு; மலாயா ஆட்சியாளர்களின் சம்மேளனம்; மலாயா கூட்டமைப்பு அரசாங்கம்; ஆகிய மூன்று தரப்பினரால் ரீட் ஆணையத்தின் அறிக்கை ஆய்வு செய்யப்பட்டது.
பின்னர் இவர்களின் பரிந்துரைகளின் அடிப்படையில் மலாயாவின் அரசியலமைப்பு இயற்றப்பட்டது.
ரீட் ஆணய உறுப்பினர்கள்
இந்த ஆணையத்தில் கனடா நாட்டுப் பிரதிநிதி ஒருவரைச் சேர்த்து இருக்க வேண்டும். ஆனால் உடல்நலக்குறைவு காரணமாக அவரால் கலந்து கொள்ள முடியவில்லை.
1956 ஜூன் மாதம் தொடங்கி 1956 அக்டோபர் மாதம் வரையில் ரீட் ஆணையம்  118 முறை சந்திப்புக் கூட்டங்களை நடத்தியது. பல்வேறு தனிநபர்கள் மற்றும் பல்வேறு நிறுவனங்களிடம் இருந்து 131 நினைவூட்டல்களைப் (memoranda) பெற்றது. அதில் மலாயா கூட்டணிக் கட்சி மற்றும் மலாயா ஆட்சியாளர்களின் மாநாட்டு அறிக்கைகளும் அடங்கும்.
பணி வரைவு
செயற்குழுவில் மலாய் ஆட்சியாளர்களின் நான்கு பிரதிநிதிகள்; கூட்டணி அரசாங்கத்தின் நான்கு பிரதிநிதிகள்; பிரிட்டிஷ் உயர் ஸ்தானிகர்; தலைமைச் செயலாளர்; மற்றும் அரசுத் தலைமை வழக்குரைஞர் ஆகியோர் இருந்தனர்.
அரசியலமைப்பு வரைவு
கூட்டாட்சி மற்றும் அரசியலமைப்பு முடியாட்சி போன்ற கருத்துகளை அந்த அரசியலமைப்பு வரைவு உள்ளடக்கி இருந்தன. இருந்தாலும், ரீட் ஆணயத்தால் முன்மொழியப்பட்ட மலாயா அரசியலமைப்பில் மலாய்க்காரர்களுக்கான சிறப்பு நிலையைப் பாதுகாக்கும் விதிகளும் இருந்தன.
உயர்கல்வி மற்றும் பொதுச் சேவையில் சேர்வதற்கான இட ஒதுக்கீடுகள் மற்றும் இஸ்லாத்தை அதிகாரப்பூர்வ மதமாக்குதல் போன்ற விதிகள் உள்ளன.
மலாய் மொழியை நாட்டின் அலுவல் மொழியாக்குவது; சீன மொழியிலும் தமிழ் மொழியிலும் மொழிக் கல்வி பெறும் உரிமையைப் பாதுகாத்தல் போன்ற விதிகள் உள்ளன.
மலாய்க்காரர்களின் சிறப்பு நிலை
"சுதந்திரமான மலாயாவில் அனைத்துக் குடிமக்களுக்கும் சம உரிமைகள், சமச் சலுகைகள் மற்றும் சம வாய்ப்புகள் வழங்கப்பட வேண்டும்; இனம் மற்றும் மத அடிப்படையில் பாகுபாடு இருக்கக் கூடாது" என்பதை உறுதிப் படுத்துமாறு ரீட் ஆணையத்திடம் துங்கு அப்துல் ரகுமான் மற்றும் மலாய் ஆட்சியாளர்கள் கேட்டுக் கொண்டனர்.
இருப்பினும், மலாய்க்காரர்களின் சிறப்பு நிலை அவசியமானது என ஆளும் ஐக்கிய மலாய் தேசிய அமைப்பில் (United Malays National Organisation) இருந்த பலர் வலியுறுத்தினர் என்பது குறிப்பிடப்பட்டது.
சர்ச்சைக்குரிய அந்தப் பகுதிகள் மலாயா அரசியலமைப்பு பிரிவின் 3, 152 மற்றும் 153 (Articles 3, 152 and 153 of the Constitution) பிரிவுகளாகச் சேர்க்கப் பட்டன.
அரசியலமைப்புச் சட்டம்
அரசியலமைப்புச் சட்டம், 1957 ஆகஸ்ட் 27-ஆம் தேதி நடைமுறைக்கு வந்தது. ஆனாலும் மலாயாவிற்கு முறையான சுதந்திரம் 1957 ஆகஸ்ட் 31-ஆம் தேதி கிடைக்கப் பெற்றது.
பின்விளைவுகள்
1963-ஆம் ஆண்டில் சிங்கப்பூர், சபா மற்றும் சரவாக் ஆகியவை மலாயா கூட்டமைப்புடன் (Federation of Malaya) இணைந்தன. மலேசியா எனும் கூட்டமைப்பு (Federation of Malaysia) உருவானது.
அந்தக் கட்டத்தில் அரசியலமைப்பில் பெரிய அளவிலான திருத்தங்கள் செய்யப்பட்டன. அந்தத் திருத்தங்கள் கொண்ட அரசியலமைப்பு, இப்போது கூட்டாட்சி அரசியலமைப்பு (Federal Constitution) என்று அறியப் படுகிறது.
மேற்கோள்கள்
பகுப்பு:மலேசிய அரசியலமைப்பு பகுப்பு:மலேசியாவில் சட்டம் பகுப்பு:மலேசிய வரலாறு
பெ. முருகையா
'''பெ. முருகையா''' (பிறப்பு சனவரி 13 1941) மலேசியாவில் எழுத்தாளர்களுள் ஒருவராவராவார். தமிழ்ப்பித்தன் எனும் புனைப்பெயரில் எழுதிவரும் இவர் அச்சகப் பணியாளராவார். கவியரங்குகளில் பாடியுள்ளார்.
எழுத்துத் துறை ஈடுபாடு
1957 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள்இ கட்டுரைகள் போன்றவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன
தெம்பினிஸ் தொடருந்து நிலையம்
தெம்பினிஸ்	தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	கிழக்குப்	பகுதியில் தெம்பினிஸ் பகுதியில் அங்குள்ள மக்களுக்கு செவைசெய்கிறது. கிழக்கு மேற்கு வழித்தடத்தில் இது	இரண்டாவது	தொடருந்து நிலையமாகும். இது ஸீமெய் தொடருந்து நிலையம்	மற்றும் பாசிர் ரிஸ் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்து நிலையத்தில் ஒன்றில் பாசிர் ரிஸ் தொடருந்து நிலையம் நோக்கியும் மற்றொன்றில் ஜூ கூன் நோக்கியும் ரயில்கள் பயணிக்கின்றன.
இந்த ரயில் நிலையத்தில் கிழக்கு மேற்கு வழித்தடம் மற்றும் நகர்மையம் வழித்தடம் ஆகிய இரண்டும் சந்திப்பது குறிப்பிடத்தக்கது.
நகர்மையம் வழித்தடத்தில் இது	முப்பத்தி ஒன்றாவது	தொடருந்துநிலையமாகும். இது	தெம்பினிஸ் மேற்கு தொடருந்து நிலையம் மற்றும்	தெம்பினிஸ் கிழக்கு தொடருந்து நிலையம் ஆகிய இரண்டிற்கும் நடுவில் அமைந்துள்ளது.
மேற்கோள்கள்
பகுப்பு: சிங்கப்பூர் ரயில் நிலையங்கள்
மு. கருணாநிதி
முத்துவேல் கருணாநிதி (M. Karunanidhi, சூன் 3, 1924 - ஆகத்து 7, 2018) இந்திய அரசியல்வாதிகளுள் ஒருவர். தமிழக முதல்வராக ஐந்துமுறை பதவிவகித்தவர். திராவிட முன்னேற்றக் கழகத்தின் தலைவராகவும் 1969 முதல் 2018 வரை பதவி வகித்துள்ளார். 1969,1971,1989,1996,2006 என ஐந்து முறை தமிழக முதலமைச்சராகப் பணியாற்றினார். கருணாநிதி, தமிழ்த் திரையுலகில் கதை, உரையாடல் பணிகளில் ஈடுபாடு கொண்டவர். 'தூக்குமேடை' நாடகத்தின் போது எம். ஆர். ராதா, இவருக்கு, 'கலைஞர்' என்ற பட்டம் அளித்தார். இவர் முத்தமிழஞர் என்றும் அழைக்கப்படுகின்றார். இவர் இந்திய அரசியலில் தொடர்ந்து பங்கு வகித்த மிக முக்கியமான மூத்த அரசியல் பிரமுகர்களுள் ஒருவர் ஆவார். இவர் 2018 ஆகத்து 7-ஆம் நாள் தம்முடைய 94-ஆம் அகவையில் சென்னையில் காலமானார்.
இளமைப்பருவம்
நாகப்பட்டினம் மாவட்டத்திலுள்ள திருக்குவளை என்னும் கிராமத்தில் 1924 சூன் 3-இல் ஏழை இசை வேளாளர் குடும்பத்தில் முத்துவேலருக்கும் அஞ்சுகம் அம்மையாருக்கும் மகனாகப் பிறந்தார் கருணாநிதி. இவருக்கு இரு சகோதரிகள் இருந்தனர். தொடக்கக் கல்வியைத் திருக்குவளையில் பெற்றார். பின்னர்த் திருவாரூரிலிருந்த மாவட்ட நாட்டாண்மைக்கழக உயர்நிலைப்பள்ளியில் பள்ளியிறுதி வகுப்பு வரை பயின்றார். அங்கு இவருக்குத் தமிழாசிரியராக இருந்தவர் சி. இலக்குவனார். பள்ளியிறுதித் தேர்வில் இவர் தேர்ச்சியடையவில்லை.
இளைஞர் அமைப்பு
கருணாநிதி, தமது பள்ளிப் பருவத்தில் நாடகம், கவிதை, இலக்கியம் ஆகியவற்றில் அதிக ஆர்வம் கொண்டிருந்தார். தமது வளரிளம் பருவத்தில், வட்டார மாணவர்கள் சிலரின் உதவியுடன் திருவாரூர் தமிழ்நாடு தமிழ் மாணவர் மன்றம் என்னும் இளைஞர் மறுமலர்ச்சி அமைப்பை 7-7-1944 அன்று உருவாக்கினார். அவரே அதன் தலைவராக மு.கருணாநிதியும் அமைச்சராக கே.வெங்கிடாசல என்பவரும் தேர்ந்தெடுக்கப்பட்டனர். இளைஞர்கள் தங்கள் பேச்சாற்றலையும் எழுத்தாற்றலையும் வளர்த்துக்கொள்ள அவ்வமைப்பு உதவியது. அதன் வழியாக மாணவநேசன் என்னும் கையெழுத்துப் பத்திரிக்கையை வெளியிட்டு இளைஞர்களைத் திரட்டினார். சில காலத்துக்குப் பின், அவ்வமைப்பு மாநில அளவிலான "அனைத்து மாணவர்களின் கழகம்" என்ற அமைப்பாக உருப்பெற்றது. கருணாநிதி, மற்ற உறுப்பினர்களுடனான சமூகப் பணியில் மாணவர் சமூகத்தையும் ஈடுபடுத்தினார்.
கல்லக்குடி போராட்டம்
நீதிக்கட்சியின் தூணாகக் கருதப்பட்ட பேச்சாளர் அழகிரிசாமியின் பேச்சால் ஈர்க்கப்பட்ட கருணாநிதி, தனது 14-ஆவது அகவையில், அரசியல், சமூக இயக்கங்களில் முழுமையாகத் தம்மை ஈடுபடுத்திக் கொண்டார். கருணாநிதி, தமிழ் அரசியலில் களமிறங்குவதற்கு உதவிய முதல் பிரதான எதிர்ப்பு, கல்லக்குடி ஆர்ப்பாட்டத்தில் (1953) ஈடுபட்டது ஆகும். இந்தத் தொழிற்துறை நகரத்தின் அசல் பெயர் கல்லக்குடி. இது வட இந்தியாவில் இருந்து ஒரு சிமெண்ட் ஆலை ஒன்றை உருவாக்கிய சிம்மோகிராம் பிறகு டால்மியாபுரம் என மாற்றப்பட்டது. தி.மு.க. அந்தப் பெயரைக் கல்லக்குடி என மீண்டும் மாற்ற வேண்டுமென விரும்பியது. கருணாநிதி மற்றும் அவருடைய தோழர்கள் இரயில் நிலையத்திலிருந்த டால்மியாபுரம் என்ற பெயரை அழித்தனர். மேலும் இரயில் மறியலிலும் ஈடுபட்டனர். ஆர்ப்பாட்டத்தில் இருவர் இறந்தனர், கருணாநிதி கைது செய்யப்பட்டார்.
இந்தித் திணிப்பு எதிர்ப்புப் போராட்டம்
1957-இல் நடைபெற்ற திமுக இந்தி எதிர்ப்பு மாநாட்டில் தமிழ் நாட்டில் நடுவண் அரசால் இந்தி, திணிக்கப்படுவதை வன்மையாக எதிர்ப்பதென தீர்மானம் நிறைவேற்றப்பட்டது. அக்டோபர் 13, 1957 அன்றைய நாளை இந்தி எதிர்ப்பு நாளாக பெருந்திரளான மக்களுடன் அமைதியான முறையில் கடைப்பிடிப்பது என முடிவானது. இப்போராட்டத்துக்குத் தலைமை தாங்கிய கருணாநிதி நடுவண் அரசின் இந்தித் திணிப்பை எதிர்த்து, "மொழிப்போராட்டம்.. எங்கள் பண்பாட்டைப் பாதுகாக்க, இஃது எமது மக்களின் தன்மானம் மற்றும் எங்களது கட்சியின் அரசியல் கொள்கை.. மேலும் இந்தி என்பது உணவு விடுதியிலிருந்து எடுத்துச் செல்லும் உணவு (எடுப்பு சாப்பாடு), ஆங்கிலம் என்பது ஒருவர் சொல்ல அதன்படி சமைக்கப்பட்ட உணவு, தமிழ் என்பது குடும்பத் தேவையறிந்து, விருப்பமறிந்து, ஊட்டமளிக்கும் தாயிடமிருந்து பெறப்பட்ட உணவு” என்று முழக்கமிட்டார்.
அக்டோபர், 1963, இந்தி எதிர்ப்பு மாநாடு சென்னையில் (மதராஸ்) கூட்டப்பட்டது. இந்தித் திணிப்பு எதிர்ப்புப் போராட்டம் நடுவண் அரசின் புரிந்து கொள்ளாமையை உணர்த்தும் விதமாக இந்திய அரசியலமைப்பு தேசிய மொழிகள் சட்ட எரிப்பு போராட்டம் நடத்துவதென மாநாட்டில் தீர்மானிக்கப்பட்டது. நவம்பர் 16 அன்று அண்ணாதுரையும், நவம்பர் 19 அன்று கருணாநிதியும் கைது செய்யப்பட்டு 25 நவம்பர் அன்று உயர் நீதிமன்ற ஆணையால் விடுவிக்கப்பட்டனர்.
பொருளாளர்
1960-ஆம் ஆண்டில் தி.மு.க.வின் பொருளாளராகத் தேர்ந்தெடுக்கப்பட்டு, 1969-ஆம் ஆண்டு வரை அப்பதவியை வகித்தார்.
தலைவர்
1969-ஆம் ஆண்டில் தி.மு.க.வின் தலைவராகத் தேர்ந்தெடுக்கப்பட்டு, தனது மறைவு வரை 50 ஆண்டுகள் அப்பதவியை வகித்தார்.
சட்டமன்ற உறுப்பினர்
போட்டியிட்ட அனைத்துத் தேர்தல்களிலும் இவர் வெற்றிபெற்றார். 1957-ஆம் ஆண்டு சுயேச்சையாகவும் மற்ற அனைத்துத் தேர்தல்களிலும் தி.மு.க. வேட்பாளராகவும் போட்டியிட்டார். மேலவை உறுப்பினரானதால் 1984-ஆம் ஆண்டு நடந்த தேர்தலில் போட்டியிடவில்லை.
சட்டமேலவை உறுப்பினர்
இலங்கைத் தமிழருக்காகக் கருணாநிதியும் அன்பழகனும் தமது சட்டமன்ற உறுப்பினர் பதவியிலிருந்து விலகினர். அடுத்துவந்த சட்டமேலவைத் தேர்தலில் கருணாநிதி சட்டமேலவைக்குத் தேர்ந்தெடுக்கப்பட்டார்.
எதிர்க்கட்சித் துணைத் தலைவர்
1962 ஆம் ஆண்டு தேர்தலுக்குப் பின்னர் அமைந்த மூன்றாவது சட்டப்பேரவையில், இரா. நெடுஞ்செழியன் எதிர்க்கட்சித் தலைவராகவும், மு. கருணாநிதி எதிர்க்கட்சித் துணைத்தலைவராகவும் இருந்தார்.
அமைச்சர்
1967-ஆம் ஆண்டில் தி.மு.க. ஆட்சியைப் பிடித்த பின்னர் கா. ந. அண்ணாதுரை தலைமையில் அமைக்கப்பட்ட அமைச்சரவையில் பொதுப்பணித்துறை அமைச்சராகப் பதவி வகித்தார்.
முதலமைச்சர்
என ஐந்துமுறை முதலமைச்சராக இருந்தார்.
அரசு நிருவாகம்
மாநிலத்தின் வளர்ச்சிக்காகக் கிராமப்புறங்களில் ஒடுக்கப்பட்ட மக்களுக்காக இலவச காப்பீடு திட்டங்கள், தொழில்மயமாக்குதலுக்கான நடவடிக்கைகள் போன்ற பலவற்றையும் மேற்கொண்டார். ஐ.டி துறையை மாநிலத்தில் வளர்க்கும் விதமாக, அவருடைய பதவிக் காலத்தில், டைடல் மென்பொருள் பூங்காவை உருவாக்கினார். ஒரகடத்தில், புதிய உழுவை உற்பத்தி செய்யும் செல்லைத் தொடங்கினார். மஹிந்திரா மற்றும் நிசான் உள்ளிட்ட நிறுவனங்கள் இந்த அமைப்பின் கீழ் செயல்படுகிறது.
விமர்சனங்கள்
1972 இல் விவசாயிகள் போராட்டத்தில் திமுகவினர் வன்முறையில் ஈடுபட்டார்கள். 1976-ல் மு.கருணாநிதியின் ஆட்சி வீராணம் ஊழல் புகார் இலஞ்சத்தை காரணமாகக் காட்டி கலைக்கப்பட்டு ஆளுனர் ஆட்சிஅமல்படுத்தப்பட்டது. 1973 ல் மிசா 1975 சூன் மாதத்தில் நெருக்கடிக்கால அறிவிப்பை அப்பொழுதய இந்தியப் பிரதமர் திருமதி இந்திரா காந்தி அமல்படுத்தினார். 1977 ஆம் ஆண்டு அவசர நிலை முடிந்த பிறகு மதுரைக்கு முன்னாள் பிரதமர் இந்திரா காந்தி வந்தபோது திமுகவினர் அவரை கடுமையாக தாக்கினார்கள். சென்னைக்கு வந்தபோதும் திமுகவினர் வன்முறையில் ஈடுபட்டார்கள். காங்கிரசை கடுமையாக எதிர்த்த கருணாநிதி, பிற்காலத்தில் அதனுடன் கூட்டணி வைத்துக்கொண்டது, தொடக்க காலத்தில் பாரதிய ஜனதா கட்சியைக் கடுமையாக எதிர்த்த கருணாநிதி, பிற்காலத்தில் அதனுடன் கூட்டணி வைத்துக்கொண்டது, பொதுமக்களின், குறிப்பாக ஊடகங்களின், விமர்சனத்திற்கு உள்ளானது.
எதிர்க்கட்சித் தலைவர்
தமிழகச் சட்டப்பேரவையில் 1977 முதல் 1983 வரை சட்டப்பேரவையில் எதிர்க்கட்சித் தலைவராக இருந்தார்.
இருபடி விகிதமுறுஎண்
கணிதத்தில் இருபடி விகிதமுறுஎண் (dyadic rational அல்லது binary rational) என்பது பகுதியை இரண்டின் அடுக்குகளாகக்கொண்ட பின்னமாக எழுதக்கூடிய எண்ணாகும்.
மு. கருணாநிதி
தனிப்பட்ட வாழ்க்கை
கருணாநிதி புலால் உணவுகளை உண்பவராக இருந்து பின் தாவர உணவு முறையை பின்பற்றுபவரானார். இவர் அரசியல் பணிகளையும் எழுத்துப் பணிகளையும் ஓய்வின்றிக் செய்ய முடிந்ததற்கு நாளும் யோகப் பயிற்சி, நடைப்பயிற்சி ஆகியவற்றைத் தவறாமல் கடைப்பிடித்து வந்தமையே காரணமாகக் கூறப்படுகிறது.
இருபடி விகிதமுறுஎண்
எடுத்துக்காட்டு: 1/2, 3/2, 3/8 ஆகியவை இருபடி விகிதமுறுஎண்கள்.
இரண்டு இருபடி விகிதமுறு எண்களின் கூடுதல், வித்தியாசம், பெருக்குத்தொகை மூன்றுமே மற்றொரு இருபடி விகிதமுறுஎண்ணாக இருக்கும். ஆனால் இரண்டு இருபடி விகிதமுறுஎண்களில் ஒன்றை மற்றதால் வகுக்குக் கிடைப்பது எப்போதும் இருபடி விகிதமுறு எண்ணாக இருக்காது. இதனால், இருபடி விகிதமுறுஎண்களின் கணம், ஒரு வளையமாக இருக்கும். இவ்வளையமானது முழு எண்களின் வளையத்திற்கும் விகிதமுறு எண்களின் களத்திற்கும் இடையே அமையும். மேலும் இவ்வளையத்தின் குறியீடு:.
மு. கருணாநிதி
படைப்புகள்
இவர் 75 திரைப்படங்களுக்குக் கதை, திரைக்கதை, வசனம் எழுதியிருக்கிறார். 15 நாவல்களையும் 20 நாடகங்களையும் 15 சிறுகதைகளையும் 210 கவிதைகளையும் படைத்துள்ளார். மேலும் "நண்பனுக்கு", "உடன்பிறப்பே" என்னும் தலைப்புகளில் 7000-இக்கும் மேற்பட்ட மடல்களை எழுதியிருக்கிறார். கரிகாலன் என்னும் பெயரில் கேள்வி-பதில் எழுதியிருக்கிறார். இவை, தவிர தாம் பணியாற்றிய இதழ்களில் எண்ணற்ற தலையங்கங்களை எழுதியிருக்கிறார். இவரின் படைப்புகள் 178 நூல்களாக வெளிவந்திருக்கின்றன.
இருபடி விகிதமுறுஎண்
வரையறைகளும் கணக்கீடும்
இருபடி விகிதமுறு எண் என்பது, ஒரு முழு எண்ணை ஏதாவதொரு இரண்டின் அடுக்கினால் வகுக்கக் கிடைக்கும் விகிதமுறு எண்ணாகும். p/q என்ற எளியவடிவிலமைந்த விகிதமுறு எண்ணானது இருபடி விகிதமுறு எண்ணாக இருக்கவேண்டுமென்றால் q ஆனது இரண்டின் அடுக்காக இருக்க வேண்டும்.
மு. கருணாநிதி
திரைப்படத் துறைப் பங்களிப்புகள்
20 வயதில், ஜுபிடர் பிக்சர்ஸ்-ன் திரைக்கதை எழுத்தாளராகப் பணியாற்றினார். அவரது முதல் படமான ராஜகுமாரி என்னும் படத்தால் மிகவும் பிரபலமடைந்தார். ஒரு திரைக்கதை எழுத்தாளர் போன்ற திறமைகளை அவர் பல திரைப்படங்களுக்கு விரிவுபடுத்தினார். 60 திரைப்படங்களில் பணியாற்றியிருக்கிறார்.
இருபடி விகிதமுறுஎண்
வரையறைகளும் கணக்கீடும்
இருபடி விகிதமுறு எண்களை, முடிவுறு இரும உருவகிப்புகொண்ட (binary representation) மெய்யெண்களாகவும் வரையறுக்கலாம்.
மு. கருணாநிதி
சட்டமன்ற உரைகள்
1957 முதல் 2018-ஆம் ஆண்டு வரை கருணாநிதி சட்டமன்றத்தில் ஆற்றிய உரைகள் 12 தொகுதிகளாக வெளிவந்திருக்கின்றன.
இருபடி விகிதமுறுஎண்
வரையறைகளும் கணக்கீடும்
இரண்டு இருபடி விகிதமுறு எண்களின் கூடுதல், வித்தியாசம், பெருக்குத்தொகை மூன்றும் இருபடி விகிதமுறு எண்களாக இருக்கும்:
மு. கருணாநிதி
இறப்பு
2016-ஆம் ஆண்டு முதல் சுவாசக் கோளாறு காரணமாக அவதிப்பட்டு வந்த கருணாநிதிக்கு ட்ரக்கியாஸ்டமி சிகிச்சை மேற்கொள்ளப்பட்டது. இதனால் குறிப்பிட்ட காலத்திற்கு ஒரு முறை, அதனை மாற்றுவதற்காக மருத்துவமனைக்குச் சென்று உடலைப் பரிசோதித்து வந்தார். அதன் பிறகு கருணாநிதி உடல்நலத்தில் வயது காரணமாக நலிவு ஏற்பட்டுள்ளது என்றும் சிறுநீரக பாதையில் ஏற்பட்டுள்ள தொற்றின் காரணமாகக் காய்ச்சல் ஏற்பட்டிருப்பதாகத் தனியார் மருத்துவமனை அறிக்கை ஒன்றை வெளியிட்டது. அதன்பிறகு, 24 மணி நேரமும் மருத்துவர்கள் அடங்கிய குழு கருணாநிதியை வீட்டிலேயே கண்காணித்து வந்தனர். பின்பு கருணாநிதியின் உடலில் நலிவு அதிகமானதை அடுத்து, சூலை 27, 2018 அன்று நள்ளிரவில் இவர் சென்னையில் உள்ள தனியார் மருத்துவமனையில் அனுமதிக்கப்பட்டார். பின்பு சூலை 29, 2018 அன்று கருணாநிதியின் உடல்நிலையில் பின்னடைவு ஏற்பட்டதாக மருத்துவமனை சார்பில் தெரிவிக்கப்பட்டது. அதன்பிறகு கருணாநிதியின் உடல்நிலையில் முன்னேற்றம் ஏற்பட்டுவருவதாகக் கூறப்பட்டது. அதன் பின்பு ஆகத்து 06, 2018 அன்று இவரின் உடல்நிலை மோசமானதைத் தொடர்ந்து அதற்கு மறுநாள் ஆகத்து 07, 2018 அன்று சிகிச்சை பலனின்றிச் சென்னையில் காலமானார்.
வெளி இணைப்புகள்
பகுப்பு:தமிழ்நாட்டு முதலமைச்சர்கள் பகுப்பு:தமிழக எழுத்தாளர்கள் பகுப்பு:திராவிட இயக்க எழுத்தாளர்கள் பகுப்பு:தமிழ் இறைமறுப்பாளர்கள் பகுப்பு:1924 பிறப்புகள் பகுப்பு:2018 இறப்புகள் பகுப்பு:இராசராசன் விருது பெற்றவர்கள் பகுப்பு:நாகப்பட்டினம் மாவட்ட நபர்கள் பகுப்பு:தமிழக சட்டமன்ற மேலவை உறுப்பினர்கள்  பகுப்பு:இந்திய இறைமறுப்பாளர்கள் பகுப்பு:கருணாநிதி குடும்பம் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:திருக்குறள் உரையாசிரியர்கள் பகுப்பு:திருவாரூர் மாவட்ட நபர்கள் பகுப்பு:தமிழ்நாட்டுத் திரைக்கதை எழுத்தாளர்கள் பகுப்பு:11 ஆவது தமிழ்நாடு சட்டமன்ற உறுப்பினர்கள்
இருபடி விகிதமுறுஎண்
வரையறைகளும் கணக்கீடும்
எடுத்துக்காட்டாக, 1, 3 ஆகிய இரண்டும் இருபடி விகிதமுறு எண்கள். ஆனால் 1/3 இருபடி விகிதமுறு எண்ணல்ல.
கூடுதல் பண்புகள்
எடுத்துக்காட்டு:
இவ்வெண்கள் x ஐக் கீழிருந்து  1/2^i என்ற பிழையளவுக்குள் தோராயப்படுத்துகின்றன. இந்தப் பிழையளவை, i இன் மதிப்பை மிக அதிகப்படுத்துவதன் மூலம் மிகவும் சிறியதாக்கலாம்.
இருபடி விகிதமுறு எண்கள் மட்டுமே ஒரேயொரு இரும உருவகிப்பு கொண்டிராதவை.
மேற்கோள்கள்
பகுப்பு:எண் கோட்பாடு பகுப்பு:பின்னங்கள்
1931 அவ்ரோ பத்து தென் மேகத்தில் காணாமல் போன சம்பவம்
1931 அவ்ரோ பத்து தென் மேகத்தில் காணாமல் போன சம்பவம் (1931 Avro Ten Southern Cloud disappearance, or (Southern Cloud,) எனும் இந்த வானூர்தி விபத்து சம்பவம், 1931-ம் ஆண்டு, மார்ச்சு 21-ம் நாளன்று நடந்தேறியது. ஆத்திரேலியாவின் நியூ சவுத் வேல்ஸ் மாநிலத்திலுள்ள பனி மலைகள் நிறைந்த (35° 59′ 58.02″ தெ, 148° 19′ 46.5″ கி) பிராந்தியத்தில் நிகழ்ந்த இச்சம்பவம், மோசமான வானிலைக் காரணமாக நிகழ்ந்துள்ளதாக அறியப்பட்டது. விபத்தில் சிக்கிய ஆத்திரேலியத் தேசிய ஏயார்வேசுக்கு சொந்தமான "அவ்ரோ 618 பத்து" (பதிவு VH-UMF) என்ற இவ்வானூர்தி மூன்று இயந்திரங்கள் வானூர்தியாகும், இது, ஆத்திரேலிய தேசிய ஏயர்வேசு 1930 களின் தொடக்கத்தில் ஆரம்பித்து, ஆத்திரேலியாவின் இரு நகரங்களுக்கிடையே பல சேவைகளில் ஈடுபட்டுள்ளது.
சான்றாதாரங்கள்
பகுப்பு:விமான விபத்துகள் பகுப்பு:வானூர்தி நிகழ்வுகள் பகுப்பு:1931 நிகழ்வுகள் பகுப்பு:ஆத்திரேலியா
ரொம்பிசெர்லா, சித்தூர் மாவட்டம்
ரொம்பிசெர்லா மண்டலம், ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.
ஊர்கள்
இந்த மண்டலத்தில் ஏழு ஊர்கள் உள்ளன.
சான்றுகள்
பகுப்பு:சித்தூர் மாவட்டம்
சேது பாரதம்
சேது பாரதம் (Setu Bharatam) என்பது இந்தியப் பிரதமர் நரேந்திர மோதியால் 4 மார்ச் 2016 அன்று inr 102000000000 நிதியில் தொடங்கப்பட்டது திட்டமாகும். இந்த திட்டத்தின் நோக்கமானது, 2019க்குள் அனைத்து தேசிய நெடுஞ்சாலைகளையும் தொடருந்து குறுக்கீடு இல்லாததாக மாற்றுவதாகும்.
திட்ட விவரங்கள்
இத்திட்டத்தின் கீழ், தேசிய நெடுஞ்சாலைகளில் உள்ள ஆளில்லா தொடருந்து சாலையினை 208 இருப்புப்பாதைக்கு மேல் மற்றும் கீழ்ப் பாலங்கள் கட்டுவதாகும். மேலும் 1,500 பாழடைந்த பிரித்தானியக் கால பாலங்களைப் பகுதி பகுதியாக விரிவுபடுத்தி, சீரமைத்துச் செப்பனிடுதலாகும். இதற்காக முறையே inr 208000000000 மற்றும் inr 300000000000 ஒதுக்கீடு செய்யப்பட்டுள்ளது.
சேது பாரதம் திட்டம் அனைத்து தேசிய நெடுஞ்சாலைகளையும் 2019க்குள் தொடருந்து இருப்புப்பாதை குறுக்கீடு இல்லாத சாலையாக மாற்றுவதை நோக்கமாகக் கொண்டுள்ளது. இந்த இருப்புப்பாதை குறுக்கீடு பகுதிகளில் அடிக்கடி ஏற்படும் விபத்துகள் மற்றும் உயிரிழப்பைத் தடுக்கும் வகையில் இந்த நடவடிக்கை மேற்கொள்ளப்பட்டு வருகிறது. இத்திட்டத்தின் ஒரு பகுதியாக 20,800 கோடி செலவில் 208 ரயில்வே உயர்மட்ட பாலங்கள்/கீழ்ப் பாலங்கள் கட்டப்படும்.
நாட்டின் பல்வேறு பகுதிகளில் கட்டப்படும் 208 தொடருந்து மேல்மட்ட பாலங்களின் விவரங்கள் பின்வருமாறு:
73 உயர்மட்ட பாலங்களுக்கான விரிவான திட்ட அறிக்கைகள் ஏற்கனவே பெறப்பட்டுள்ளன. இதில் 64 பாலங்களுக்கு 5600 கோடி நிதி ஒதுக்கீடு அனுமதிக்கப்படும் என எதிர்பார்க்கப்படுகிறது. 30,000 கோடி செலவில் 1500க்கும் மேற்பட்ட பழமையான மற்றும் பழுதடைந்த பாலங்கள் படிப்படியாக மாற்றுதல் / அகலப்படுத்துதல் / பலப்படுத்துதல் மூலம் மேம்படுத்தப்படும்.
சாலைப் போக்குவரத்து மற்றும் நெடுஞ்சாலைகள் அமைச்சகம், உ.பி., நொய்டாவில் உள்ள நெடுஞ்சாலைப் பொறியாளருக்கான இந்திய குழுமத்தில் இந்தியப் பாலம் மேலாண்மை அமைப்பை நிறுவியுள்ளது. இதற்காக 11 ஆலோசனை நிறுவனங்கள் நியமிக்கப்பட்டுள்ளன. 50,000 பாலங்கள் கண்டுபிடிக்கப்பட்டுள்ளன. கணக்கெடுப்பின் முதல் சுழற்சி ஜூன் 2016க்குள் முடிவடையும் என்று எதிர்பார்க்கப்படுகிறது.
2021 காபூல் வானூர்தி நிலையத் தாக்குதல்
2021 காபூல் வானூர்தி நிலையத் தாக்குதல் (2021 Kabul airport attack) அமெரிக்க அரசும், தாலிபான்களும் செய்து கொண்ட 2020-ஆம் ஆண்டின் தோகா ஒப்பந்தப்படி 31 ஆகஸ்டு 2021-ஆம் தேதிக்குள் ஆப்கானித்தானில் வாழும் வெளிநாட்டினர் ஹமித் கர்சாய் பன்னாட்டு வானூர்தி நிலையத்திலிருந்து வானூர்திகள் மூலம் வெளியேறும் நடவடிக்கைகளில், 16 ஆகஸ்டு 2021-ஆம் நாளிலிருந்து அமெரிக்கா மற்றும் பிரித்தானியத் துருப்புகள் ஈடுப்பட்டிருந்தனர். இதனிடையே ஆப்கானித்தான் நாட்டின் தலைநகரான காபூலில் உள்ள ஹமித் கர்சாய் பன்னாட்டு வானூர்தி நிலைத்தின் கிழக்கு நுழைவாயில் அருகே மற்றும் அதனருகே அமைந்த விடுதி அருகில் 26 ஆகஸ்டு 2021 அன்று மாலையில் நடைபெற்ற 2 தற்கொலை குண்டு வெடிப்பு தாக்குதல்கள் நடைபெற்றது. இந்த தாக்குதல்களில் ஆப்கானியர்கள் உள்ளிட்ட 182 பேர் கொல்லப்பட்டனர். இதில் 13 அமெரிக்கத் துருப்புகளும், 2 பிரித்தானியத் துருப்புகளும் அடங்குவர். மேலும் 150க்கும் மேலானோர் குண்டு வெடிப்பில் காயமுற்றனர். இந்த தற்கொலை குண்டு வெடிப்பு தாக்குதல்களுக்கு ஆப்கானில் செயல்படும் இசுலாமிய அரசு, கொராசான் தீவிரவாதக் குழுவினர் பொறுப்பேற்றனர்.
அமெரிக்கா பதிலடித் தாக்குதல்
27 ஆகஸ்டு 2021 அன்று அமெரிக்கா ஆளில்லா போர் விமானகள் ஆப்கானித்தானின் கிழக்கில், பாகிஸ்தானின் கைபர் பக்துவா மாகாணத்தின் எல்லையில் அமைந்த நங்கர்கார் மாகாணத்தில் ஒளிந்து செயல்படும், காபூல் விமான நிலைய தாக்குதல்களுக்கு திட்டமிட்ட இசுலாமிய அரசு, கொராசான் தீவிரவாதக் குழுவினர் மீது வான் தாக்குதல்கள் நடைபெற்றதாக அமெரிக்கா கூறியது.
வெளி இணைப்புகள்
ஆப்கானித்தானில் தீவிரவாதத் தாக்குதல்கள் பகுப்பு:2021 நிகழ்வுகள்
வேர்த் தண்டு
right|thumb|இஞ்சி வேர்கள்
வேர்த் தண்டு  (English: Geophytes) தாவரங்கள் என்பவை நிலத்திற்கு அடியில் வளரக் கூடிய சதைப்பற்றுள்ள பாகங்களைக் கொண்ட தாவர இனங்கள் ஆகும். இவற்றுக்கு புவிவளரிகள், தரைக்கீழ்த் தாவரங்கள் என வேறு பெயர்களும் இருக்கின்றன. இவற்றின் ஆயுட்காலம் ஓராண்டு மட்டுமே. தண்டுக்கிழங்குகள், கிழங்குகள், முகிழுருவான தண்டுகள், முகிழுருவான வேர்கள் என வேர்த் தண்டுகள் பலவகைகளாக பிரிக்கப்படுகின்றன. இத் தாவரங்களின் வேர்த் தண்டுப் பாகங்கள் கடுங்குளிர், கடும் வெயில், வறட்சிக் காலங்களில் மண்ணோடு மண்ணாக இருந்து ஏதுவான காலநிலை வரும்போது முளைத்து வளரக் கூடிய ஆற்றல் கொண்டவை. கேரட், முள்ளங்கி, பீட்டுரூட்டு, இஞ்சி போன்றவை இவ் வகைத் தாவரங்களைச் சேர்ந்த சில முக்கியமான கிழங்கு வகைகள் ஆகும். .
சேமிப்பு வேர்கள்
இந்த வேர்த் தண்டு தாவர வகைகளில் முக்கியமான பாகம் அதன் சேமிப்பு வேர்கள். அத் தாவரங்களுக்குத் தேவையான உணவை வேர்களில் சேமித்து வைப்பதனால் அதன் வேர்கள் பருத்து சதைப்பற்றுடன் காணப்படுகின்றன. இவற்றை வேர்க் கிழங்குகள் எனவும் சொல்வார்கள்.
குறிப்புகள்
பகுப்பு:தாவர அமைப்பியல்
சிறீ விஜய் வித்யாலயா கலை அறிவியல் கல்லூரி
சிறீ விஜய் வித்யாலயா கலை அறிவியல் கல்லூரி பெரியார் பல்கலைக்கழகத்தின் இணைவு பெற்ற கல்லூரிகளில் ஒன்றாகும். இக்கல்லூரி 2010ஆம் ஆண்டு தொடங்கப்பட்டது. இக்கல்லூரி தமிழ்நாட்டில் தருமபுரி மாவட்டம், நல்லம்பள்ளி என்ற  இடத்தில் உள்ளது. 2018 ஆண்டு காலகட்டத்தில் இக்கல்லூரியில் 4300 மாணவ மாணவிகள் பயின்றுவருகின்றனர்.
துறைகள்
இக்கல்லூரியில் பின்வரும் துறைகளின் கீழ் 11 இ்ளங்கலை பட்டபடிப்புகளும், 5 முதுகலை நிலை பட்டபடிப்புகளும் வழங்கப்பட்டு வருகின்றன.
விளையாட்டு சாதனை
சண்டிகரில்  டிசம்பர் 2012 ல்  நடைபெற்ற கோ கோ விளையாட்டில்   வெற்றிபெற்று பல்கலைக்கழக அளவில் மூன்றாம் இடத்தை பிடித்து சாதனை புரிந்தன
பிற கல்வி நிறுவனங்கள்
சிறீ விஜய் வித்யாலயா மேனிலைப்பள்ளி, தருமபுரி.
சான்றுகள்
பகுப்பு:பெரியார் பல்கலைக்கழக இணைவுக்கல்லூரிகள் பகுப்பு:தருமபுரி மாவட்டத்திலுள்ள தனியார் கலைக் கல்லூரிகள்
அத்திலாந்திக் சாசனம்
அத்திலாந்திக் சாசனம் (Atlantic Charter) என்பது 14 ஆகத்து 1941 அன்று வெளியிடப்பட்ட ஒரு அறிக்கையாகும். இதில் இரண்டாம் உலகப் போருக்குப் பிறகாக உலகத்தில் அமெரிக்க மற்றும் பிரிட்டன் சில இலக்குகளை நிர்ணயித்தது. பின்னர் அத்திலாந்திக் சாசனம் சாசனம் என்று அழைக்கப்பட்ட கூட்டு அறிக்கை, போருக்குப் பிந்தைய உலகத்திற்கான அமெரிக்கா மற்றும் ஐக்கிய இராச்சியத்தின் நோக்கங்களை பின்வருமாறு கோடிட்டுக் காட்டியது; நாட்டுச் சார்பாகவோ பிற நிலையிலோ இரு நாடுகளும் தங்கள் நலம் பேணுவதில்லை, நாட்டு ஆட்சிக்குரிய மாற்றங்களை மக்கள் விருப்பத்துடன் செய்தல், மக்களின் உரிமைகளை மதிப்பது; அவர்கள் விரும்பும் அரசாங்கத்தை அமைப்பது; உரிமைகள் பறிக்கப்பட்ட நாடுகளுக்குத் தன்னாட்சி உரிமையும் முழு ஆட்சி உரிமையும் அளித்தல் அல்லது பெறுமாறு செய்தல். எல்லா நாடுகளும், ஒத்த நிலையில், தங்கள் பொருள் வளத்திற்குரிய மூலப் பொருள்களைப் பெறுவதற்கும்; வாணிபத்தை நடத்துவதற்குரிய வழிவகைகளை மேற்கொள்ள முயற்சி செய்தல். பொருளாதாரத் துறையில் எல்லா நாடுகளுக்கிடையில் நிறைந்த தொடர்பு இருத்தல். இதனால் உழைப்பு நிலை உயரவும், பொருளாதார முன்னேற்றம் ஏற்படவும், சமூகப் பாதுகாப்பு உண்டாகவும் வழியுண்டு. நாஜி கொடுமை அழிந்தபின் எல்லா நாடுகளில்லும் மக்கள் பாதுகாப்புடன் வாழ்தல். தங்கு தடையின்றி எல்லோரும் திரைகடல் ஓடுவது. விரிந்த, நிலையான சமூகப் பாதுகாப்பை நிறுவும் முயற்சியைத் தள்ளி வைத்தல்; அமைதி கருதிப் போர்க் கருவிகளைக் குறைத்தல் அல்லது படைக் குறைப்பு செய்தல். சாசனத்தின் ஆதரவாளர்கள் 1 சனவரி 1942 அன்று ஒன்றிணைந்த நாடுகள் அவையின் பிரகடனத்தில் கையெழுத்திட்டனர். இது நவீன ஐக்கிய நாடுகள் அவைக்கு அடிப்படையாக இருந்தது.
இந்த சாசனம் போருக்குப் பிறகு பல பன்னாட்டு ஒப்பந்தங்கள் மற்றும் நிகழ்வுகளுக்கு ஊக்கமளித்தது. பிரித்தானியப் பேரரசை அகற்றுவது, நேட்டோவின் உருவாக்கம் மற்றும் கட்டண வீதங்கள் மற்றும் வணிகம் தொடர்பான பொது ஒப்பந்தம் அனைத்தும் அத்திலாந்திக் சாசனம் சாசனத்திலிருந்து பெறப்பட்டவையே. 2021 ஆம் ஆண்டில், " புதிய அத்திலாந்திக் சாசனம் சாசனம் " என்ற பெயரில் அமெரிக்க குடியரசு தலைவர் ஜோ பைடன் மற்றும் பிரித்தானிய தலைமை அமைச்சர் போரிஸ் ஜான்சன் ஆகியோர் கார்ன்வாலில் நடந்த முதல் சந்திப்பில் கையெழுத்திட்டனர்.
குறிப்புகள்
பகுப்பு:1941 நிகழ்வுகள் பகுப்பு:இரண்டாம் உலகப் போர்
சுரு ஆறு
சுரு ஆறு (Suru River) (सुरु), சிந்து ஆற்றின் துணை ஆறுகளில் ஒன்றான சுரு ஆறு, இந்தியாவின் கார்கில் மாவட்டத்தின் பென்சிலா கொடுமுடிகளில் தோன்றி, மேற்கிலிருந்து கிழக்காகப் பாய்கிறது சுரு ஆறு கிழக்கு மேற்காக பாய்ந்து, பாகிஸ்தான் ஆக்கிரமிப்பில் உள்ள ஜில்ஜித்-பல்டிஸ்தான் பகுதியின் ஸ்கர்டு மாவட்டத்தில் பாயும் சிந்து ஆற்றுடன் கலக்கிற்து. சுரு ஆற்றின் மொத்த நீளம் 185 கிலோ மீட்டர் ஆகும். இந்த ஆறு சுரு பள்ளத்தாக்கை வளப்படுத்துகிறது.
வெளி இணைப்புகள்
பகுப்பு:இந்திய ஆறுகள் பகுப்பு:லடாக் பகுப்பு:கார்கில் மாவட்டம்
செவன்த் சன்
செவன்த் சன் (Seventh Son) (ஏழாவது மகன்) இது 2015ஆம் ஆண்டில் திரைக்கு வரவிருக்கும் அமெரிக்க நாட்டு திரைப்படம் ஆகும். இந்த திரைப்படம் ஜோசெப் டெலானே என்பவற்றின் 'தி ஸ்பூக்'ஸ் அப்ரன்டைஸ்' என்னும் நாவலை தழுவி, செர்ஜி போட்ரோவ் என்பவர் இயக்கியுள்ளார். இந்த திரைப்படத்தில் ஜெப் பிரிட்ஜஸ், பென் பார்னெஸ், அலிசியா விகண்டேர், கிட் ஹாரிங்டோன், ஒலிவியா வில்லியம்ஸ், ஜூலியானா மூரே உள்ளிட்ட பலர் நடித்துள்ளார்கள். இந்த திரைப்படத்திற்கு மார்கோ பெல்ற்றமி என்பவர் இசை அமைத்துள்ளார். இந்த திரைப்படத்தை யுனிவர்சல் ஸ்டுடியோஸ் என்ற நிறுவனம் விநியோகம் செய்கின்றது.
நடிகர்களின் பங்களிப்பு
க்ரிகோரியாக நடித்துள்ள ஜெப் பிரிட்ஜஸ் மற்றும் தாமஸ் ஆக நடித்திருக்கும் பென் பார்னெஸ் ஆகியோர் அவர்களது கதாபாத்திரங்களுக்கு கச்சிதமாக பொருந்தியுள்ளனர். பிற நடிகர்கள் அவர்களது வேலையை சரியாக செய்துள்ளனர்.
படத்தின் சிறப்பு
பழங்காலத்தில் நடைபெறும் கதையாக உருவாகியுள்ள இபபடத்தில் ஆடை அலங்காரம், படப்பிடிப்பு தளங்கள், 3 டி எபெக்ட், மாயாஜால காட்சிகள் ஆகியவை மிகவும் அழகாக வடிவமைக்கப்பட்டுள்ளது. காட்சி அமைப்பிற்கு ஏற்றபடி சவுண்ட் டிசைன் செய்யப்பட்டுள்ளது
மராஅம் (மரம்)
மரா மரத்தைப் பழந்தமிழ் மராஅம் என்றே வழங்கியது. பின்னர் இதனை மராம் என்றனர். இராமன் ஏழு மரா மரத்தைத் துளைத்து அம்பு எய்த செய்தி நமக்குத் தெரியும்.
மராஅம் மலர் பயன்பாடு
அடிக்குறிப்பு
பகுப்பு:மரங்கள்
ரிஷபப்பிரியா
ரிஷபப்பிரியா கருநாடக இசையின் 62வது மேளகர்த்தா இராகம். அசம்பூர்ண மேளபத்ததியில் இந்த இராகத்திற்கு ரதிப்பிரியா என்று பெயர்.
இலக்கணம்
thumb|right|250px|ரிஷபப்பிரியா சுரங்கள் C யிலிருந்து தொடக்கம்
ஜன்ய இராகங்கள்
ரிஷபப்பிரியாவின் ஜன்ய இராகங்கள் இவை.
பகுப்பு: மேளகர்த்தா இராகங்கள்
ப. முருகேசு
'''ப. முருகேசு''' (பிறப்பு: அக்டோபர் 11 1927) மலேசியாவில் எழுத்தாளர்களுள் ஒருவராவராவார். சிலிகியூரான் எனும் புனைப்பெயரில் எழுதிவரும் இவர் ஓய்வு பெற்ற உத்தியோகத்தர்.
எழுத்துத் துறை ஈடுபாடு
1953 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் கட்டுரைகளையே எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1927 பிறப்புகள்
நெப்புகை வடுவாச்சியார் மதுரைவீரன் கோயில்
நெப்புகை வடுவாச்சியார் மதுரைவீரன் கோயில் தமிழ்நாட்டில் புதுக்கோட்டை மாவட்டம், நெப்புகை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மடம் மாரியம்மன் கோயில்
மடம் மாரியம்மன் கோயில் தமிழ்நாட்டில் தர்மபுரி மாவட்டம், மடம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பீலேர்
ஊர்கள்
இந்த மண்டலத்தில் பதினைந்து ஊர்கள் உள்ளன.
சான்றுகள்
பகுப்பு:சித்தூர் மாவட்டம்
2012 கோடைக்கால ஒலிம்பிக் தட கள விளையாட்டுக்கள்
2012 கோடைக்கால ஒலிம்பிக் விளையாட்டுப் போட்டிகளின் தட கள விளையாட்டு நிகழ்வுகள் இங்கு தொகுக்கப்பட்டுள்ளன.
பதக்கப் பட்டியல்
தட கள விளையாட்டுக்களில் நாடுகள் பெற்ற பதக்கங்கள் இங்கு பட்டியலிடப்பட்டுள்ளன.
மேற்கோள்கள்
செய்தித் தொகுப்பு
ஜெசிக்கா சிம்சன்
ஜெசிக்கா ஆன் சிம்சன் (பிறப்பு சூலை 10, 1980) 1990களில் புகழ்பெற்றவராக இருந்த ஒரு அமெரிக்க பாடகியும், நடிகையும் ஆவார். தொலைக்காட்சி ஆளுமையும் கொண்டவர். அவர் ஏழு பில்போர்ட் இசைசாசனத்தில் முதல் 40 வெற்றிகளை பெற்றிருக்கிறார் என்பதோடு மூன்று தங்கம் மற்றும் இரண்டு மல்டி-பிளாட்டின ஆர்ஐஏஏ சான்றுபெற்ற ஆல்பங்களையும் வைத்திருக்கிறார். சிம்சன் தனக்கு பின்னாளில் கணவராக வந்த நிக் லாஷே உடன் இணைந்து எம்டிவி ரியாலிட்டி ஷோவில் தோன்றியிருக்கிறார்Newlyweds: Nick and Jessica. அவர் நாட்டுப்புற இசை சந்தையில் 2008 ஆம் ஆண்டில் ஈடுபட ஆரம்பித்து டு யு நோ என்ற ஆல்பத்தை வெளியிட்டிருக்கிறார்.
ஆரம்ப கால வாழ்க்கையும் தொழிலும்
டெக்ஸாஸில்அபிலேன் என்ற இடத்தில் டினாவிற்கும், அமைச்சரும் உளவியலாளருமான டுரேட் சிம்ஸனுக்கும் சிம்ஸன் பிறந்தார். குழந்தையாக இருக்கையில் அவர் உள்ளூர் பாப்டிஸ்ட் தேவாலயத்தில் பாடத்தொடங்கியிருந்தார். பனிரெண்டு வயதில் தி மிக்ஸி மவுஸ் கிளப்பில் இசைத்தேர்வுக்கான பரிசோதனை சிம்ஸனுக்கு வெற்றிகரமாக அமையவில்லை. ஜே.ஜே. பியர்ஸ் மேல்நிலைப்பள்ளியில் படித்துக்கொண்டே அவர் ஒரு சிறிய காஸ்பல் இசைப்பதிவு முத்திரையான புரக்லைம் ரெகார்ட்ஸில் கையெழுத்திட்டார். அவர் "ஜெஸிக்கா" என்று சுய தலைப்பிட்ட ஆல்பத்தை பதிவுசெய்தார், ஆனால் புரக்லைம் திவாலானது என்பதுடன் இந்த ஆல்பம் அவருடைய பாட்டியால் சிறிய அளவிற்கு நிதி அளிக்கப்பட்டது. ஆனால் அதிகாரப்பூர்வமாக வெளியிடப்படவில்லை. இருப்பினும் இந்த சிறிய நிதியளிப்பு அவருக்கு சற்று கவனத்தைப் பெற்றுத்தந்தது என்பதுடன் அவர் கிர்க் ஃபிராங்க்ளின், காட்ஸ் பிராபர்டி மற்றும் சீசீ வினான்ஸ் போன்ற பிற நாடகங்களுடனான நிகழ்ச்சிகளையும் பெற்றுத்தந்தது. சிம்ஸன் மேல்நிலைப் பள்ளியிலிருந்து பதினாறாவது வயதில் வெளியேறினார் (அவர் பின்னாளில் தன்னுடைய ஜிஇடியைப் பெற்றார்) என்பதோடு கொலம்பியா ரெக்கார்ட்ஸின் பிரதிநிதியான டாம்மி மோட்டோலா "ஜெஸிக்கா" பற்றி கேள்விப்பட்டவுடன் அவர் அந்த லேபிளில் கையெழுத்திட்டார்.
1999–2001: ஸ்வீட் கிஸ்ஸஸ் மற்றும் இர்ரெஸிஸ்டிபிள் யுகம்
சிம்ஸன் பில்போர்ட் ஹாட் 100 இல் மூன்றாம் இடத்தில் இருந்த "ஐ வான்ன லவ் யூ ஃபார் எவர்" என்ற தன்னுடைய முதலாவது சிங்கிளை 1999 இல் வெளியிட்டார். அதன்பிறகு விரைவிலேயே முக்கியமான அறிமுக ஆல்பமான ஸ்வீட் கிஸ்ஸஸ் வெளிவந்தது. இந்த ஆல்பத்திற்கு ஆதரவாக சிம்ஸன் ரிக்கி மார்டின் மற்றும் பாய் பேண்ட் 98 டிகிரிஸ் ஆகியோரோடு சுற்றுப்பயணம் மேற்கொண்டார். அவரும் 98 டிகிரிஸ் குழு உறுப்பினரான நிக் லாஷேவும் டேட்டிங் செல்லத் தொடங்கினர். இரண்டு வருடங்கள் டேட்டிங்கிற்குப் பின்னர் இந்த தம்பதியினர் தங்களுடைய உறவை பிரித்துக்கொண்டனர். செப்டம்பர் 11 தாக்குதலுக்குப் பின்னர் இந்தத் தம்பதியினர் மீண்டும் இணைந்தனர். "9/11க்குப் பின்னர் நான் என் வாழ்வில் ஒருபோதும் நிக்கை விட்டுச்செல்ல விரும்பவில்லை" என்று குறிப்பிட்டார்.
left|160px|thumb|2001 ஆம் ஆண்டு நவம்பர் சுற்றுப்பயணத்தில் சிம்ஸன் பாடுகிறார். அதேசமயத்தில், சிம்ஸனின் ஆல்பமான ஸ்வீட் கிஸ்ஸஸ் இரட்டை பிளாட்டினத்தைப் பெற்றதுடன் பின்னாளில் 2000 ஆம் ஆண்டில் வெளிவந்த "வேர் ஆர் யூ" மற்றும் "ஐ திங்க் ஐயாம் இன் லவ் வித் யூ" என்ற இரு சிங்கிள்களுக்கும் உதவியது. பிந்தைய ஆல்பம் அந்த நேரத்தில் சிம்ஸனின் மிகப்பெரிய ரேடியோ வெற்றியாக இருந்தது என்பதுடன் அவருடைய அப்டெம்போ சிங்கிளின் முதல் வெளியீடாகவும் இருந்தது. இருப்பினும் அவருடைய அறிமுக ஆல்பம் உலகம் முழுவதிலும் 2 மில்லியன் பிரதிகளும் 4 மில்லியன் பிரதிகளும் விற்பனையானது, பாப் இளவரசிகளான பிரிட்னி ஸ்பியர்ஸ் மற்றும் கிறிஸ்டினா ஆகுலிரா போன்று அல்லாமல் விற்பனை மிகவும் குறைவாக இருந்ததுடன், சிம்ஸன் அப்போது வீ்ட்டுப் பெயர் ஆகவில்லை. கொலம்பியா ரெகார்ட்ஸ் அதிகாரிகள் சிம்ஸனுக்கு அவருடைய இரண்டாவது ஆல்பத்தில் மாற்றம் தேவை என்று தீர்மானி்த்துள்ளதாக தெரிவித்தனர். அதற்கடுத்த ஆண்டில் ஜெசிக்கா தன்னுடைய இரண்டாவது ஆல்பத்தை பதிவுசெய்தார்,அவர் இன்னும் அதிகமான கவர்ச்சிகர தோற்றத்தை தரவேண்டும் என்று பிரதிநிதிகள் வற்புறுத்தினர்.
2001 இல், கொலம்பியா மிகவும் ரேடியோ-தோழமையுள்ளதாகவும், அப்டெம்போ பதிவுகளாகவும் கருதியதை அடுத்து வந்த ஆல்பத்தில் சிம்ஸன் பதிவுசெய்தார். இதன் விளைவாக தலைப்புப் பாடலின் முதல் சிங்கிளான இர்ரெஸிஸ்டிபிள் 2001 ஆம் ஆண்டில் மத்தியப் பகுதியில் வெளியானது. "இர்ரெஸிஸ்டிபிள்" அவரது இசை வாழ்க்கையிலேயே மிகப்பெரிய வெற்றிபெற ஒன்றானது; இது ஹாட் 100 பட்டியலில் 15வது இடத்திலேயே உச்சநிலையில் 20 வாரங்களுக்கு இருந்தது. இந்த சிங்கிள் அதனுடைய உச்சநிலையான 2வது இடத்தை பெல்ஜியத்தில் பெற்றது, இங்கிலாந்து, மெக்ஸிகோ, அர்ஜண்டினா, கனடா, நார்வே, ஸ்வீடன், அயர்லாந்து, ல்விட்சர்லாந்து, ஃபிலிப்பைன்ஸ் மற்றும் ஆஸ்திரேலியாவில் முதல் 20 இல் இடம்பெற்றது.
இர்ரெஸிஸ்டிபிள் முதல் வாரத்தில் 127,000 பிரதிகள் விற்பனையானதோடு பில்போர்ட் 200 ஆல்பம் பட்டியலில் சூன் 2001 ஆம் ஆண்டில் 6வது இடத்தைப் பிடித்தது என்பதுடன் ஐந்தாவது வாரத்தில் 500,000 பிரதிகள் விற்பனையானதற்காக தங்கச் சான்றிதழைப் பெற்றது. இர்ரெஸிஸ்டிபிள் இன்றுவரை அமெரிக்காவில் 825,000 பிரதிகளும் உலகம் முழுவதிலும் 3,2 மில்லியன் பிரதிகளும் விற்பனையாகியிருக்கிறது. "எ லிட்டில் பிட்" இந்த ஆல்பத்திலிருந்து இரண்டாவது சிங்கிளாக வெளிவந்தது, ஆனால் பட்டியலில் இடம்பெறவில்லை.
இந்த ஆல்பத்திற்கு ஆதரவாக டிரீம்சேஸர் டூர் எனப்பட்ட சுற்றுப்பயணத்தை சிம்சன் ஆகஸ்ட் மத்தியில் மேற்கொண்டார், ஆனால் செப்டம்பர் 11 தாக்குதலால் இந்த திட்டமிட்ட தேதிகளை நிறைவேற்ற இயலவில்லை.
2002–2005: திருப்புமுனை மற்றும்இன் திஸ் ஸ்கின்
thumb|220px|சிம்ஸனும் பின்னாளில் அவருடைய கணவருமான நிக் லாஷேவும் 2004 ஆம் ஆண்டு எம்டிவி வீடியோ இசை விருதுகளுக்கான விளம்பரப் படப்பிடிப்பில். இன் திஸ் ஸ்கின், பில்போர்ட் 200 ஆல்பம் பட்டியலில் 10வது இடத்தில் இடம்பெற்றது, முதல் வாரத்தில் 64,000 பிரதிகள் விற்பனையானது. இது சிறப்பு சேகரிப்பாளர்கள் பதிப்பு ஏப்ரல் 2004 ஆம் ஆண்டில் வெளிவந்த பின்னர் பின்னோக்கித் திரும்பியது என்பதுடன் அதற்கடுத்ததாக அந்த வாரத்தில் 157,000 பிரதிகள் விற்பனையானதால் இரண்டாம் இடத்தில் உச்சநிலையை எட்டியது. "ஸ்வீட்டஸ்ட் சின்" என்ற பாடலை உள்ளிட்டிருந்த இது பப்ளிங் அண்டர் ஹாட் 100 இல் மட்டுமே தாக்கத்தை ஏற்படுத்தியது. இருப்பினும் இந்த ஆல்பம் "வித் யூ" (#14, 2004), பெர்லின் பாடல் கவரான "டேக் மை பிரத் அவே" (#20, 2004), குறைவான வெற்றிபெற்று பில்போர்ட் ஹாட் 100க்கு சற்று வெளியில் இருந்த ராபி வில்லியம்ஸின் கவரான "ஏஞ்சல்ஸ்" ஆகியவற்றையும் உள்ளிட்டிருந்தது. 2004 ஆம் ஆண்டு டிசம்பரில் இந்த ஆல்பத்திற்கு ஆர்ஐஏஏ ஆல் 3x மல்டி-பிளாட்டினம் சான்றிதழ் வழங்கப்பட்டது.
சிம்ஸன் 2004 இன் பிற்பகுதியில் Rejoyce: The Christmas Album யும் வெளியிட்டார், இது ஆல்பம் பட்டியலில் 14வது இடத்தில் இருந்தது என்பதுடன் பின்னாளில் இதற்கு தங்கச் சான்றிதழும் அளிக்கப்பட்டது. தி டியூக்ஸ் ஆஃப் ஹஸார்ட் ஒலித்தடத்தில் தோன்றிய சிம்ஸன், 1966 ஆம் ஆண்டு நான்ஸி சினாட்ரா வெற்றிப்படைப்பான "தீஸ் பூட்ஸ் ஆர் மேட் ஃபார் வாக்கிங்'" இன் கவரையும் வெளியிட்டார். இந்தப் பாடல் பில்போர்ட் ஹாட் 100 இல் 14வது இடத்தில் இருந்தது. அத்துடன் 2006 ஆம் ஆண்டு திரைப்படத்தைச் சேர்ந்த விருப்பமான பாடல் என்பதற்காக பீப்பிள்ஸ் சாய்ஸ் விருதை வென்றது. இந்தப் பாடலின் வீடியோவில் சிம்ஸன் டெய்ஸி டியூக்காக தோன்றினார். இது அவருடைய காதல் விளையாட்டுக் காட்சிகளை உள்ளிட்டிருந்தது என்பதுடன், மதுபான விடுதியில் பாடும் அவர் பின்னர் ஜெனரல் லீ காரை கழுவுகிறார், அதேசமயத்தில் இறுக்கமான, வெளியில் தெரிகின்ற பிங்க் நிற பிகினி அணிந்திருக்கிறார். சில நாடுகளில் இதனுடைய மிகைப்படியான பாலுறவு உள்ளடக்கத்திற்காக இந்த வீடியோ தடைசெய்யப்பட்டது.
2006–2007: எ பப்ளிக் அஃபேர்
left|thumb|170px|ஆகஸ்ட் 2006 இல் சிம்ஸன் 2006 இல் ஒலிப்பதிவு ஸ்டுடியோவிற்குத் திரும்பிய சிம்ஸன் லேபிள்களை கொலம்பியாவிடமிருந்து எபிக் ரெகார்ட்ஸிற்கு மாற்றினார். 2006 ஆம் ஆண்டு ஆகஸ்ட் 29 இல் அவர் எ பப்ளிக் அஃபேர் என்ற தன்னுடைய நான்காவது ஆல்பத்தை வெளியிட்டார், இந்த ஆல்பம் முதல் வாரத்தில் 101,000 பிரதிகள் விற்பனையானதோடு பில்போர்ட் 200 இல் 5வது இடத்தையும் பில்போர்டில் 10 வாரங்களையும் பிடித்தது. இந்த ஆல்பத்தைச் சேர்ந்த முதல் சிங்கிள் "எ பப்ளிக் அஃபேர்" என்ற இதே பெயரைக் கொண்டிருந்தது என்பதுடன் 39வது இடத்தில் இடம்பெற்றது, இது "தீஸ் பூட்ஸ் ஆர் மேட் ஃபார் வாக்கிங்'" ஆல்பத்திற்குப் பின்னர் உயர் இடத்தைப் பிடித்த ஆல்பம் என்பதுடன் ஹாட் 100 இல் 14வது இடத்திற்கு வந்தது, அத்துடன் இந்த சிங்கிள் ஹாட் டான்ஸ் கிளப் பிளேயில் முதல் இடத்தைப் பெற்றது. சர்வதேச அளவில் இது கனடா, அயர்லாந்து மற்றும் ஃபிலிப்பைன்ஸில் முதல் 10ஐ எட்டியது. இந்த வீடியோவில் இவா லங்கோரியா, கிறிஸ்டினா அபல்கேட், கிறிஸ்டினா மிலியன், மரியா மெனோனஸ், ஆண்டி டிக், மற்றும் ரயான் ஸீகிரஸ்ட் ஆகியோர் தோன்றினர். இது டிஆர்எல்லில் மிகவும் வெற்றிகரமான ஆல்பம் ஆனது. அதோடு 28 நாட்களுக்கு 2 இடத்தில் இருந்தது. இந்த ஆல்பத்தைச் சேர்ந்த இரண்டாவது மற்றும் இறுதி சிங்கிள் "ஐ பிலாங் டு மி" அதனுடைய வலைத்தளத்திலான வாக்கெடுப்பில் வெற்றிபெற்றது. இது செப்டம்பர் 26 இல் வெளியானது என்பதுடன் அமெரிக்காவில் 110வது இடத்தில் இருந்தது. இந்த சிங்கிளின் வீடியோ டிஆர்எல் கவுண்ட்டவுனில் இடம்பெற்று விரைவிலேயே சரிந்தது.
இந்த ஆல்பம் அமெரிக்காவில் 300,000 பிரதிகளும் உலகம் முழுவதிலும் 800,000 பிரதிகளும் விற்பனையானது, இது முந்தைய ஆல்பங்களோடு ஒப்பிடுகையில் குறைவான எண்ணிக்கை.
2006 ஆம் ஆண்டு டிசம்பரில், கென்னடி சென்டர் விருதுகளில் டோலி பார்டனுக்கு அஞ்சலி செலுத்திய அதே நேரத்தில் பாடல் வரிகளை சிதைத்துவிட்டிருந்தார், இது முன்வரிசையில் அமர்ந்திருந்த ஸ்டீவன் ஸ்பீல்பெர்க், ஷானியா டிவைன் மற்றும் அதிபர் ஜார்ஜ் டபிள்யு. புஷ் போன்ற முக்கியமானவர்களிடையே குழப்பத்தை ஏற்படுத்தியது. இருப்பினும் கேமராக்களின் முன்பாக அதை மீண்டும் பாட சிம்ஸனுக்கு வாய்ப்பு வழங்கப்பட்டது என்றாலும் அவருடைய பாகம் சிபிஎஸ் ஒளிப்பரப்பில் நீக்கப்பட்டது.
2008–2009: நாட்டுப்புறப் பாடலுக்கு நகர்கல் மற்றும் டு யு நோ
right|thumb|210px|லோவின் மோட்டார் ஸ்பீட்வே 2008 இல் ஜெசிக்கா சிம்ஸனின் முன்-பந்தய நிகழ்ச்சி. செப்டம்பர் 2007 இல் சிம்ஸனின் தந்தையான ஜோ சிம்ஸன் நாட்டுப்புற இசை ஆல்பத்தை சிம்ஸன் பரிசீலித்து வருவதாக பீப்பிள் பத்திரிக்கைக்கு தெரிவித்தார். அவர் "நாட்டுப்புற இசை குறித்து பேசிவருவதாகவும், தன்னுடைய வேரை நோக்கித் திரும்பி டெக்ஸாஸைச் சேர்ந்தவராக இருப்பது குறித்தும் யோசித்து வருகிறார்" என்று ஜோ சிம்ஸன் பீப்பிள் பத்திரிக்கையிடம் தெரிவித்தார்.
"கம் ஆன் ஓவர்", 2008 ஆம் ஆண்டு மே 27 இல் முதலில் இணையத்தளத்தில் கசிந்தது. நாடு முழுவதிலும் இருந்த ரேடியோக்கள் இந்த சிங்கிள் ரேடியோ நாடகத்தை வழங்கத் தொடங்கின. அமெரிக்காவில், "கம் ஆன் ஓவர்" 2008 ஆம் ஆண்டு சூன் 6 வாரத்தில் மிகவும் அதிகமாக சேர்த்துக்கொள்ளப்பட்ட சிங்கிள் ஆனது என்பதுடன் பில்போர்ட் ஹாட் கண்ட்ரி சாங்ஸ் பட்டியலில் 41வது இடத்தில் இடம்பெற்றது. ஒரு தனி இசைக்கலைஞரால் உயர்ந்தபட்ச முதல் பட்டியல் இடத்தைப் பிடித்தமைக்காக இது மிராண்டா லம்பார்ட் ("மீ அண்ட் சார்லி டாக்கிங்") மற்றும் பிராட் காட்டர் ("ஐ மீண்ட் டூ") சாதனையை முறியடித்தது; இரு கலைஞர்களுமே இதே பட்டியலில் 42வது இடத்தைப் பிடித்திருந்தனர். இந்த சிங்கிளிற்கான வீடியோவான "கம் ஆன் ஓவர்" 2008 ஆம் ஆண்டு சூலையில் சிம்ஸனின் அதிகாரப்பூர்வ வலைத்தளத்தில் பிரத்யேகமாக ஒளிபரப்பப்பட்டது. இந்த சிங்கிள் பில்போர்ட் ஹாட் கண்ட்ரி சாங்ஸில் 18வது இடத்தைப் பிடித்தது. இந்த ஆல்பங்களின் வெளியீட்டிற்கும் முன்னர் சிம்ஸன் தேர்ந்தெடுத்த மாகாணக் கண்காட்சிகளில் பாடினார் என்பதோடு இந்த ஆல்பத்தை மேம்படுத்தும் விதமாக பல்வேறு நாட்டுப்புற இசை வானொலி நிலையங்களுக்கும் வருகைபுரிந்தார். டு யூ நோ என்று தலைப்பிடப்பட்ட இந்த நாட்டுப்புற இசை ஆல்பம் செப்டம்பர் 9 2008 இல் வெளியிடப்பட்டது. இந்த ஆல்பம் முழுவதுமாக 2008 ஆம் ஆண்டு ஆகஸ்ட் 28 இல் இணையத்தளத்தில் கசிந்தது. இந்த ஆல்பம் அமெரிக்கா மற்றும் கனடா ஆகிய இரண்டின் பில்போர்ட் டாப் கண்ட்ரி ஆல்பத்தில் முதலாவது இடத்தைப் பிடித்தது. இது சிம்ஸனுக்கு அவருடை இசை வாழ்க்கையிலேயே முதல் #1 ஆல்பம் என்ற பெயரைப் பெற்றுத்தந்தது. அவர் ராஸ்கல் ஃபிளாட்ஸின் "பாப் தட் ஹெட் டூரில்" ஜனவரி 17 முதல் மார்ச் 14, 2009 ஆம் ஆண்டுவரை பங்கேற்றார். இந்த ஆல்பத்தின் இரண்டாவது சிங்கிளான "ரிமம்பர் தட்" 2008 ஆம் ஆண்டு நாட்டுப்புற வானொலியில் வெளியிடப்பட்டது. இந்த சிங்கிள் பில்போர்ட் ஹாட் கண்ட்ரி சாங்ஸ் பட்டியலில் #42 இல் இடம்பெற்றது என்பதுடன் 2008 ஆம் ஆண்டு டிசம்பர் முடிவில் அதிலிருந்து நீக்கப்பட்டது. இந்த ஆல்பத்தின் மூன்றாவது சிங்கிளான "பிரே அவுட் லோட்" பட்டியலில் இடம்பெறத் தவறியது. 2009 ஆம் ஆண்டு ஏப்ரல் 7 இல் சிம்சனின் பிரதிநிதி அவரும் சோனி நாஷ்வில்லேவும் பிரிவதாக யுஎஸ் வீக்லியிடம் உறுதிப்படுத்தினார்.
புதிய ஆல்பம்
அலூர் மேகஸினின் மார்ச் 2010 ஆம் ஆண்டு வெளியீட்டிற்கு அளித்த நேர்காணலில், தான் ஒரு புதிய ஆல்பத்தில் பணிபுரிந்து வருவதாக தெரிவித்த சிம்ஸன் இந்த ஆல்பம் தன்னுடைய லேபிளுடனான ஒப்பந்தத்தை முடிவிற்கு கொண்டுவரும் என்று தெரிவித்ததோடு, எதிர்கால ஆல்பங்களுக்கு தன்னுடைய ஒப்பந்தத்தை புதுப்பிப்பதா அல்லது மற்றொரு லேபிளுக்கு செல்வதா என்று இப்போதுவரை தெரியவில்லை என்றும் குறிப்பிட்டிருந்தார். இந்த ஆல்பத்திலான சில பாடல்களை தான் தயாரிக்க இருப்பதாகவும் அவர் தெரிவித்தார்.
2002–2004: நியூலிவெட்ஸ்
2003 ஆம் ஆண்டு கோடையில் எம்டிவியில் ஒளிபரப்பான ரியாலிட்டி ஷோவில்Newlyweds: Nick and Jessica சிம்ஸனும் அவருடைய புதிய கணவரான நிக் லாஷேவும் ஒன்றாகத் தோன்றினர். சிம்ஸனின் மூன்றாவது ஆல்பமான இன் திஸ் ஸ்கின் நியூலிவெட்ஸின் தொடர் பிரத்யேக ஒளிபரப்போடு ஒன்றுபடும் விதமாக 2003 ஆம் ஆண்டு ஆகஸ்டில் வெளியிடப்பட்டது.
இந்த நிகழ்ச்சி விரைவிலேயே ஒரு பாப் கலாச்சார நிகழ்வானது என்பதுடன் இது அவரை விரைவிலேயே வீட்டில் உச்சரிக்கப்படும் பெயராக மாற்றக் காரணமானது, மற்றவர்கள் பாப் இசை அல்லது எம்டிவியை பின்பற்றாதபோதும்கூட."இந்த நிகழ்ச்சியை செய்வது மட்டுமே ஆதார அடித்தளத்தை வழங்கும் என்பது எனக்குத் தெரிந்திருக்கவில்லை" என்று 2004 மார்ச்சில் பிளெண்டர் பத்திரிக்கைக்கு சிம்ஸன் கூறினார்.
இந்தத் தம்பதியினர் 2004 இல் ஒளிபரப்பப்பட்ட தி நிக் அண்ட் ஜெஸிக்கா வெரைட்டி ஹவர் என்ற தொலைக்காட்சி நிகழ்ச்சியிலும் தோன்றினர் என்பதோடு இது தி சான்னி & செர் ஷோ உடன் ஒப்பிடப்பட்டது. 2005 ஆம் ஆண்டில், நியூலிவெட்ஸ் விரைவிலேயே நின்றுபோவதற்கு வெகுமுன்பாக விருப்பமான ரியாலிட்டி ஷோ என்பதற்காக பீப்பிள்ஸ் சாய்ஸ் விருதை வென்றது.
2005–2008: திரைப்படம்
2005 ஆம் ஆண்டு கோடையில் தி டியூக்ஸ் ஆஃப் ஹஸார்ட் என்ற தொலைக்காட்சித் தொடரின் திரைப்படப் பதிப்பில் டெய்ஸி டியூக் என்ற கதாபாத்தில் சிம்ஸன் முதல்முறையாகத் தோன்றினார். இந்தத் திரைப்படம் பாக்ஸ் ஆபீஸில் அதனுடைய தொடக்க வார முடிவில் #1 இடத்தில் இருந்தது, என்றாலும் இது சிறிய அல்லது போட்டி எதையும் பெறவில்லை (அந்த வார இறுதியில் வெளியான ஒரே மற்றொரு புதிய திரைப்படம் குறைந்த பட்ஜெட்டிலான தனிநபர் திரைப்படமாகும்) என்பதோடு இது 3,785 திரையிடல்களில் 30.7 மில்லியனை நிகர வருவாயாகப் பெற்றது. இது ஆகஸ்ட் வெளியீடுகளுக்கான எல்லா நேரத்திலுமான #14 என்ற சரிசெய்யப்பட்ட டாலர் தரவரிசையைப் பெற்றது. இந்தத் திரைப்படம் முடிவில் உலகம் முழுவதிலும் 110.5 அமெரிக்க டாலர்களை வசூலித்தது, இருப்பினும் இது அமெரிக்காவிற்கு வெளியில் மிகவும் குறைவான நிதிசார் வெற்றியையே பெற்றிருந்தது.
சிம்ஸனின் இரண்டாவது திரைப்படமான எம்ப்ளாயி ஆஃப் தி மன்த் 2006 ஆம் ஆண்டு அக்டோபர் 6 இல் வெளியிடப்பட்டது. மோசமான விமர்சனங்களின் காரணமாக இந்தத் திரைப்படம் 11.8 மில்லியன் அமெரிக்க டாலர்களை அதன் தொடக்க வார இறுதியில் பெற்றது என்பதுடன் ஓபன் சீசனுக்கு சற்று பின்னால் #4 இல் இடம்பெற்றது. அவர் அக்வாமரைன், கேஸினோ ராயல் , தி டெவில் வியர்ஸ் ப்ரதா மற்றும் சின் சிட்டி ஆகிய திரைப்படங்களுக்கான பாத்திரங்களை மறுத்துவிட்டதாக தெரிவிக்கப்பட்டிருக்கிறது.
2009–தற்போது: ரியாலிட்டி தொலைக்காட்சிக்கு திரும்புதல்
right|thumb|210px|சூலை 2009 இல் எம்டி, பாதஸ்தா, காங்கிரஸனல் கண்ட்ரி கிளப்பில் 2009 ஏடி&டி நேஷனலுக்கான தொடக்க விழாக்களில் சிம்ஸன்.
வருங்கால செயல்திட்டங்கள்
அலூர் மேகஸினுக்கு 2010 மார்ச்சில் அளித்த நேர்காணலில் தான் விளிம்புநிலையிலான, மிகவும் அறிவுஜீவித்தனமான பாத்திரத்தை முயற்சிப்பதாக கூறினார்.
பிற திட்டப்பணிகள்
செர் மற்றும் பேட்டி லாவெல் போன்ற பிற பெண் இசைக்கலைஞர்களின் காலடித்தடத்தைப் பின்பற்றி சிம்ஸனும் ஸ்டைலிஸ்டான கென் பேவ்ஸூம் ஹோம் ஷாப்பிங் நெட்வொர்க்கில் சில கேசம் மற்றும் அழகுசாதனப் பொருட்களை வெளியிட்டனர். சிம்ஸனும்கூட கைப்பைகள் மற்றும் (ஹை-ஹீல் கொண்டது) காலணிகள் மற்றும் பூட்ஸ்களை வடிவமைத்து சந்தையிட்டார். அவர் பிரா, பேண்டிஸ், ஸ்லீப்வேர் மற்றும் டேவேர் உள்ளிட்ட உள்ளாடைகளையும் வடிவமைக்க திட்டமிட்டிருக்கிறார். ஜெசிக்கா சிம்ஸனின் வடிவமைப்புகள் முக்கிய பல்பொருள் அங்காடிகள் மற்றும் ஆல்வைன் ஷாப்பிங் வலைத்தளங்களில் 2009 ஆம் ஆண்டு இளவேனிற்காலத்தில் கிடைக்கும்.
சிம்ஸன் பல விளம்பரங்களிலும் நடித்திருக்கிறார், முக்கியமாக பிஸா ஹட் மற்றும் புராக்டிவ் சொல்யூஷன். அவர் ஐஸ் பிரேக்கர்கள் உடனான விளம்பரங்களிலும் தன்னுடைய சகோதரி ஆஷ்லியுடன் நடித்திருக்கிறார். அவர் இதுவரை மூன்று பிஸா ஹட் விளம்பரங்களில் நடித்திருக்கிறார், முதலாவது 2004 இல் வெளிவந்த புதிய பஃபல்லோ விங் பிஸா (உடன் நடித்தவர் தி மபட்ஸ்). 2005 இல் அவர் புராக்டிவ் சொல்யூஷன் விளம்பரத்தைத் தொடங்கினால், இது கடையில் கிடைக்கும் முகப்பரு மருந்தாகும். 2006 இல் அவர் சூப்பர் பௌல் எக்ஸ்எல் ஒளிபரப்பிற்காக மற்றொரு பிஸா ஹட் விளம்பரத்தில் தோன்றினார். "தீஸ் பைட்ஸ் ஆர் மேட் ஃபார் பாப்பின்'," என்ற பாடல் புதிய சீஸி பைட்ஸ் பிஸாவை விளம்பரப்படுத்துவதற்கான "தீஸ் பூட்ஸ் ஆர் மேட் ஃபார் வாக்கிங்'," என்ற பாடலுக்கான குறி்ப்பாக இருந்தது. 2007 இல் சூப்பர் பவுல் அவருடைய மூன்றாவது பிஸா ஹட் விளம்பரத்தை வெளியிட்டது, இது மீண்டும் சீஸி பைட்ஸ் பிஸாவை மேம்படுத்துவதாக இருந்தது. அவர் டெய்ஸி டியூக் கதாபாத்திரமாக டைரக்ட்டிவியிலும் விளம்பரம் செய்தார்.
சிம்ஸன் வாசனை திரவிய வரிசை விளம்பரத்தையும் வெளியிட்டிருக்கிறார். அவருடைய வாசனை திரவம் பார்லக்ஸ் ஃபிராக்ரன்ஸால் தயாரிக்கப்பட்டிருக்கிறது. அவருடைய தொடக்க வாசனை திரவியமான ஃபேன்சி 2008 இல் வெளியிடப்பட்டது.
நிர்வாகம்
right|thumb|ஜெசிக்கா சிம்ஸன் தன்னுடைய தந்தை மற்றும் மேலாளரான ஜோ சிம்ஸனுடன் ஜெசிக்காவிற்கு அவருடைய தந்தையான ஜோ டுரேட் சிம்ஸனே மேலாளராக இருந்தார், அவருடைய கட்டணம் அவருடைய வருமானத்தில் 10 சதவிகிதம் முதல் 20 சதவிகிதம் வரையில் இருக்கலாம் என்று தெரிவிக்கப்பட்டது. அவர் தன்னுடைய மகள்களின் நிதிகளிலிருந்து ஒதுங்கியே இருந்தார் என்றாலும் அவர்களுடைய வங்கிக் கணக்குகளுக்கு அவருக்கு அனுமதி இல்லை, அது அவர்களுடைய பங்காளியும் நீண்டகால தொழில் மேலாளருமான டேவிட் லெவின் கண்கானி்ப்பில் இருந்தது. மிஸ்டர். சிம்ஸன் தன்னுடைய பிள்ளைகள் பின்வருவற்றை தெரிந்துகொள்ள வேண்டும் என்று இவ்வாறு குறிப்பிட்டிருக்கிறார் "நான் அவர்களுடைய பொருட்களை எடுத்துக்கொள்ளவில்லை. அவர்கள் என்னை எப்போதும் மரியாதையுடனே பார்க்க வேண்டும் என்று நான் விரும்புகிறேன்."
விமர்சனமும் முரண்பாடு்ம்
தங்களை "தி ரெஸிஸ்டண்ட்" என்று அழைத்துக்கொண்ட கிறிஸ்துவக் குழுவினரிடமிருந்து "தீஸ் பூட்ஸ் ஆர் மேட் ஃபார் ஹெவன்" என்ற இசை வீடியோவில் பாலுறவு பிம்பங்களைப் பயன்படுத்தியமைக்காக விமர்சனத்தைப் பெற்றார். அதற்கு பதிலளிக்கும் விதமாக சிம்ஸன், "நான் இதுபோன்ற பின்னடைவுகள் பலவற்ரையும் பார்த்து வளர்ந்ததால் இது ஒன்றும் உண்மையில் ஆச்சரியமாக இல்லை. அதனால்தான் கிறிஸ்துவ இசைத் துறையில் நான் செல்லவில்லை. அவர்கள் உண்மையிலேயே சிறந்த கிறிஸ்தவர்கள் என்றால் தீர்ப்பு அவ்வாறு இருந்திருக்காது" என்று கூறினார்.
2004 ஆம் ஆண்டு அதிபர் தேர்தலில் ஜார்ஜ் டபிள்யு. புஷ் உடன் ஆதரவு திரட்டிய சிம்ஸன் 2006 இல் வாஷிங்டன் டி.சி. இல் நடந்த குடியரசுக் கட்சியினர் நிதிதிரட்டல் நிகழ்ச்சியில் பங்கேற்காததன் மூலம் அவரை "ஏமாற்றத்திற்கு" ஆளாக்கியதாக சொல்லப்படுகிறது. மேலாளரான ஜோ சிம்ஸன் தானும் ஜெசிக்காவும் தங்களுக்கு அழைப்பு விடுத்த அதிபருக்கு "பெரும் ஆதரவாளர்களாக" இருந்தபோதிலும் ஒரு அரசியல் நிதிதிரட்டல் நிகழ்ச்சியில் தாங்கள் கலந்துகொள்வது பொருத்தமில்லாதது என்று உணர்ந்ததாக கூறினார்.
சூன் 2008 இல் "நிஜமான பெண்கள் மாமிச உண்ணிகள்" என்று எழுதப்பட்ட சட்டையை அணிந்திருந்த காதலரான டோனி ரோமோவுடன் சிம்ஸன் காணப்பட்டார். இது சைவ உணவுக்காரரான ரோமோவின் முன்னாள் காதலி கேரி அண்டர்வுட்டிற்கு பதிலடியாக பார்க்கப்பட்டது. பிஇடிஏ பின்வருமாறு குறிப்பிட்டு சிம்ஸனை விமர்சித்தது "ஜெசிக்கா சிம்ஸனின் மாமிச உடை அலமாரி செயலிழப்பு அவரிடம் யாரும் உணவு அறிவுரை கேட்கவில்லை என்பதற்காக நம்மை நன்றிசெலுத்தச் செய்கிறது. சிக்கன்-ஆஃப்-த-சீ, யாரேனும்? பஃபல்லோ விங்ஸ் எருமைகளிடமிருந்து கிடைக்கிறது என்று நினைக்கும் பெண் சில நல்ல சைவ மூளை உணவிலிருந்து பலன் பெறலாம்." (பஃபல்லோ விங்ஸ் மற்றும் சிக்கன்-ஆப்-தி-சீ டுனா குறித்த பிஇடிஏவின் கருத்துக்கள் நியூலிவெட்ஸைக் குறிப்பவை, இதில் சிம்ஸன் பஃபல்லோ விங்ஸ் எருமைத் தயாரிப்புகள் என்று புரிந்துகொண்டதோடு, சிக்கன்-ஆஃப்-தி-சீ டுனா சிக்கனா, மீனா அல்லது ஏதேனும் வீரிய வித்தா என்பது குறித்த குழப்பத்தையும் வெளிப்படுத்தியிருந்தார்.)
பிஇடிஏ செய்தித்தொடர்பாளரான பமீலா ஆண்டர்ஸனும் விமர்சித்திருந்தார்.